ธงชาติมองโกเลีย

ธงชาติมองโกเลีย แบบปัจจุบันเริ่มใช้เมื่อ พ.ศ. 2535 เป็นธงสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งริ้วธงขนาดเท่ากันเป็น 3 ริ้วตามแนวตั้ง พื้นนอกสีแดง ตรงกลางธงเป็นสีน้ำเงิน ที่ด้านคันธงนั้นมีเครื่องหมายซอยอนโบ (Soyonbo) สีเหลือง 

สัญลักษณ์ต่างๆ ในธง สามารถอธิบายได้ดังนี้
 สีแดง หมายถึง ความเจริญก้าวหน้าของชาติ 
 สีน้ำเงิน หมายถึง ประชาชนชาวมองโกลและความภักดีต่อชาติ
 เครื่องหมายซอยอนโบ หมายถึง ลัทธิชาตินิยม และ พระพุทธศาสนา ภายในเครื่องหมายดังกล่าวยังประกอบด้วยสัญลักษณ์ย่อยอื่นๆ อีก ได้แก่
 รูปพระอาทิตย์ (วงกลม) และพระจันทร์เสี้ยว หมายถึง ความมีชีวิตนิรันดร์
 เครื่องหมายหยินหยาง หมายถึง ความสมดุลของชีวิตและธรรมชาติ
ความหมายโดยรวมของตราซอยอนโบ จึงหมายถึงเอกราช อธิปไตย และจิตวิญญาณชาวมองโกเลีย

พัฒนาการ

รัฐมองโกเลีย

สาธารณรัฐประชาชนมองโกเลีย 
ในสมัยที่มองโกเลียปกครองด้วยระบอบคอมมิวนิสต์ (พ.ศ. 2492-พ.ศ. 2535) ได้มีการใช้ธงชาติซึ่งมีลักษณะที่เหมือนกันเกือบทุกประการกับธงชาติมองโกเลียปัจจุบัน ผิดกันแต่ว่าที่ยอดเครื่องหมายซอยอนโบนั้นมีรูปดาวสีเหลือง 5 แฉกอยู่ด้วย (ซึ่งในธงชาติปัจจุบันไม่มีรูปดาว) ทั้งความหมายของสีในธงยังมีนิยามที่แตกต่างกันออกไป กล่าวคือ สีแดงมีนัยความหมายถึงชัยชนะของลัทธิคอมมิวนิสต์ และ ดาวในเครื่องหมายซอยอนโบก็มีนัยความหมายถึงลัทธิคอมมิวนิสต์ด้วยเช่นกัน

แบบสีธง 
แบบสีมาตรฐานของธงชาติมองโกเลียประกาศอย่างเป็นทางการเมื่อ กรกฎาคม พ.ศ. 2554

ดูเพิ่ม 
 ตราแผ่นดินของมองโกเลีย
 เพลงชาติมองโกเลีย

อ้างอิง

แหล่งข้อมูลอื่น 

 
 ประวัติธงชาติมองโกเลีย

สัญลักษณ์ของประเทศมองโกเลีย
มองโกเลีย